Tore Magnus Pettersson

Tore Magnus Pettersson (født 1948 i Bergen) er en norsk komponist, tekstforfatter, gitarist og sanger. Som visesanger bruker han tidvis kunstnernavnet Tore Magnus, uten etternavn.  

Pettersson har blant annet tonesatt Inger Hagerups dikt Våre små søsken i 1970, til åpningen av Ragna Ringdals Dagsenter for psykisk utviklingshemmede. Med denne sangen vant han NRK radio og fjernsyns samsendte Talent 71.  

Han fikk senere suksess med «Fjellvett-sangen», som NRK radio spilte ofte i påsken 1973 og påsken 1974.   

I perioden 1975–1982 instruerte og dirigerte Tore Magnus Pettersson fem helaftens syngespill. Et av dem, som han selv hadde skrevet tekst og musikk til, - «(ete bete fete) Hans og Grete» -  ble i kortversjon produsert av NRK fjernsyn og sendt i 1982.    

Til Norges nasjonaldagsfeiring i 2021 ble Hipp hipp hipp Hurra! utgitt. Oslo kommune valgte å inkludere denne sangen i hovedstadens 17. mai-program 2021. 

 Utdannelse og yrkesliv 
Pettersson gikk to-årig elektronikklinje ved Bergen Tekniske Fagskole fra 1965 til 1967. 

I et år livnærte han seg som profesjonell musiker, frem til han i 1968 ble innkalt til militærtjeneste ved Luftkommando Nord-Norge i Bodø. 

Fra 1969 til 1973 utdannent han seg til allmennlærer ved Bodø lærerhøgskole. Senere videreutdannet han seg i musikkpedagogikk; først ved Stavanger lærerhøgskole fra 1973 til 1974, og så ved Bergen lærerhøgskole i studieåret 1974/1975.

I perioden 1975–1979 arbeidet han som musikklærer ved Bondelagets folkehøgskole på Mysen. Deretter var han musikklærer ved Sandefjord folkehøyskole fra 1979 til 1983, og ved Askim ungdomsskole fra 1983 til 1989. 

I 1988 etablerte Pettersson «MidiMusic» med distribusjon av datarelaterte produkter for norske musikere, komponister og lydprodusenter.

Fra 2003 til 2018 turnerte Tore Magnus Pettersson over hele Norge. 

Pettersson tonet ned ned konsertvirksomheten fra 2018 til fordel for å konsentrere seg om å skrive tekst og musikk til nye verker.

Han har medvirket i en rekke radio- og TV-program og har flere ganger sittet i juryen for Spellemannprisen i kategoriene «Barnemusikk» og «Viser».

 Diskografi 
  – «Våre små søsken» / «Kjerringa mot strømmen» (singel), RCA 
  – «Bare vi to» / «Den underlige sykdommen» (singel), RCA 
 1972 – Drypp (LP), RCA 
  – «Lykke» / «To tunger» (singel), RCA 
  – Våre små søsken (CD album), Musica 
  – «I glans av ditt smil», Tore Magnus music 
  – Våre små søsken (digitalt album), Tore Magnus music  
  – Våre små søsken Tore Magnus Pettersson m/ Wenche Foss, Tore Magnus music 
  – Hipp hipp hipp Hurra!, Tore Magnus music 
  – Hipp hipp hipp Hurra! (Radio-versjon), Tore Magnus music 
  – «Fjellvett-sangen», Tore Magnus music 

 Bibliografi 
  – «VISER fra en hybel», Gyldendal Norsk Forlag 

 Priser 
 1963 – vinner av amatørkonkurransen på Scala i Bergen, i duett med Torill Ødegård
 1971 – vinner av Talent 71, NRK radio og fjernsyns samsendte talentkonkurranse
 1981 – Vestfold fylkes kulturarbeiderstipend
 1986 – Østfold fylkes kulturstipend 1986

Kategori:Norske komponister
Kategori:Norske gitarister
Kategori:Norske visesangere
Kategori:Personer fra Bergen kommune